"Setswana Puotlaleletso ya Ntlha (FAL)/P1 4 DBE/Ngwanaitseele 2019 NSC 6 Maphodisa a ipolelela gore Sparks le Gasenna ba tlile go arabela ditatofatso tsotlhe tse, fa ba tlileng go ba tshwara teng. Ba simolola go batla ka modidi le kelotlhoko e e boitshegang. Gasenna e ne e le lekolwane le motho o neng o ka le tswela pelo fa o le lebile. Sebe sa phiri ka lona, e le dinala tse di metsi le go nna dinalanyana. 40 7 Fa a se na go lemoga gore basimane ba itirela tsa bosimanyana, a itsalanya le bomogoloabona, ba ba tlhaloganyang gore go tshwara poo ke eng. A ba lemosa gore fa ba ka tshwarwa ba le mo tirong e e botlhokwa e, o tla ba golola mo kgolegelong. A ba laya gore le fa di ka ba babalela dithupa, ba se ntshe yo ba neng ba na nae fa ba le mo 45 kgwebong e ya bona. E nne banna dinku ... A rulaganya nabo, a ba supetsa dintlo tsa baitsholedi mo motseng. Ga nna jalo ba feta wa balala wa baruakgomo ba tsena ka ona. 8 Batho ba motse wa Kolontwane ba gakgamalela seboba sa koloi se se saleng se tlhola se tsamaya se ineneketsa mo motseng. Matlhabaphefo 50 a koloi e, a le mantsho e kete koloi ya ditopo. Ya tlhola e ntse e keleka motse jaaka segodi se kwaile ditsuane. Ba bantsi ya ba babisa lobadi. E rile tadi e amusa, modisa wa dikgomo tsa kgosing a e feta mo sekgweng sa ga Rabaitsile, e kgwa mowa foo. Basimane, majakana a ga Gasenna, ba iketlile ka bojalwa ba sekgowa e bile ba dirile pesonama 55 mo sekgweng sa lengana. Motshegare otlhe oo, koloi ya ga Gasenna e sa bee lerago fa fatshe. [Motswedi: Moapayabodila: OK Bogatsu] Leba TEMANA 1 1.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Lebenkele le le neng le thubilwe e ne e le la ga ... A Sparks. B Rabaitsile. C Mogaetsho. D Kedigoletse. (1) 1.1.2 Rre Mogaetsho o ne a supetsa Kedisaletse eng? (1) 1.1.3 Neela didiriswa di le PEDI tse basimane ba neng ba di dirisa fa ba thuba. (2) Leba TEMANA 2 1.1.4 Basimane ba ne ba isa dithoto kwa kae fa ba se na go thuba? (1) 1.1.5 Moeteledipele wa disenyi e ne e le mang? (1) Kwalololo e ileditswe Phetla"